Es goot doch au überhaupt nit um d 5-Satz Regle. Es isch doch öbis völlig anders, ob jetz e IP en Artikel schrybt "Röschti sin e Spyys. Mer macht si uss Erdöpfel.", oder ob jetz etablierti Benutzer tuusigi vo Artikel schrybe, wo mee wie 5 Informatione  hen, aber einewäg irgetwie s glych dinnestoot. Wo's Ortschafte im Elsass gsi sin, hanni no denkt, des isch rächt, aber wemmer jetz mit Gegende usserhalb vo de Alemania aafangt wie Belfort oder Lothringe oder deno Tessin un Waadt, findi's kritischer. Do dät's warschynts mee bringe, mer mache über alli Dörfer im Kosovo Artikel, vo dörte chömme warschynts mee Lüt, wo au Alemannisch schwätze. Mer sin jetz amene Punkt, wo die sehr chlyne un sehr äänliche Artikel halt scho uffalle, wemmer uff "Zuefällig" druggt,  un des chönnt üsrem Image irgetwenn schade. Die Usswertig vo Ruggmäldige bringt nyt, wyl die Masse-Generierige jo ersch spööter aagfange het. Uff Diskussionssyte git's generell wenig ruggmäldig, aber wenn no scho vilmool "im Artikel fäält no öbis zue däm un däm" oder "im Artikel stoot gar nix über des un des".